Vita:„Igaz ügy” hadművelet

message: Nem jó így a cím. Ilyeneket tudok elképzelni helyette:
*"Igaz ügy hadművelet"
*"„Igaz ügy”-hadművelet"
*"„Igaz ügy” hadművelet"
A mozgószabályon alapuló összevonás, az "igazügy-hadművelet" szerintem nem igazán jó, már csak vizuálisan sem. (Nagybetű biztos nem kell az "ügy"-be, mert az eseménynevek kisbetűsek, vö. , és semmiképp sem intézménynévszerű.)
Az OH.-ban számos példa van az idézőjel nélküli különírásra (az első esethez hasonlóra), vélhetően az  pontja alapján – ezeknek az első tagja azonban vagy többtagú tulajdonnév, vagy kötőjellel írt idegen szó, vagy többelemű idegen szó, de nem sima, magyar nyelvű köznév. Ennek alkalmazása függőben hagyná, miért nem alkalmazzuk a mozgószabályt.
Marad tehát az idézőjeles megoldás, az alábbiak analógiájára: „A szennyező fizet”-elv (erre külön rákérdeztem az Akadémiától), „A hónap szócikke” műhely (ezt az OH. szerzőitől kérdeztem meg). Az idézőjeles megoldás mellett szól az is, hogy másképp nem tudunk egyértelműen utalni a névterjedelemre, márpedig ezt a szempontot az OH. szerzői is hangsúlyozták.
A végső kérdés már csak az, hogy legyen-e kötőjel a "hadművelet" előtt. Ebben igazából nem tudok dönteni; már csak azért sem, mert nem vagyok meggyőződve róla, hogy az MTA véleménye valóban összhangban van-e az OH. szerzőinek véleményével. Adam78 ✉ 2006. április 17., 05:40 (CEST)
Én amondó vagyok, hogy az első variáns legyen - már csak azért is, mert a Rubicon-cikk címe is így tünteti fel. Az idézőjel és kötőjel kombinációja már túlbonyolítottnak tűnik. A hármas variációba még bele tudnék nyugodni. Csak egyelőre szakvélemény híján nem akartam átmozgatni. De gondoltam, hogy egy ilyen jellegű problémára nyomban felfigyel a nyelvhelyességi szakosztály :).--Mathae Itt lehet belém kötni 2006. április 17., 09:15 (CEST)
Szerintem ez a Jézus szíve kápolna esete, azaz Igaz ügy hadművelet  – (szerintem) Váradi Zsolt 2006. április 17., 09:18 (CEST)
A kötőjeles változaton kívül bármelyikkel kibékülnék. (Egyébként indokolható lenne a nagybetűs megoldás is függetlenül attól, hogy ez nem intézménynév: itt nem a szerkezet jelentése, hanem maga a névadás ténye teszi tulajdonnévvé a kifejezést). – KovacsUr 2006. április 17., 15:20 (CEST)
Ma tanácskoztam az MTA Nytud. Int. közönségszolgálatának egy munkatársával, minden lehetőséget megvitattunk, és arra jutottunk, hogy az „Igaz ügy” hadművelet alak lesz a legjobb. Át is nevezem. (Egyébként más fantázianeveknél is a különírás tűnt a legjobbnak, pl. Ezüstróka hadművelet.) Egyúttal rácáfolt arra a munkatársukra, aki korábban „A szennyező fizet”-elv kötőjeles írását javasolta, ami engem is zavart, nem volt összhangban más útmutatásokkal, úgyhogy azt is átmozgatom. Adam78 ✉ 2006. május 10., 13:44 (CEST)
* Én amondó vagyok, hogy teljesen felesleges mind az idézőjel használata, mind pedig az eredeti hadművelet-név lefordítása! Utóbbi üti az előbbit. Át kellene nevezni Just Cause hadműveletre, mint ahogy a többi van ! Idézőjelre: én még nem látam egyetlen magyar lexikont sem, ahol lett volna ilyen jellel kezdődő szócikk! A másik pedig az, hogy az ember meg sem találná ezt a szócikket az idézőjelek (és a fordítás) miatt, ha nem volna kereső a wiki-lexikonban... Márpedig egyetlen szócikk sem lehet öncélú. --Gyantusz 2007. szeptember 2., 02:06 (CEST)
Én az érthetőség érdekében a magyar változat híve vagyok, jóval beszédesebb az átlagolvasónak. Csak akkor térjünk át az angolra, ha tényleg számottevően gyakoribb a magyar szakirodalomban. A többi érvet fontolóra lehet venni (valóban vannak hasonló esetek, amelyeket különírunk), kivéve azt, hogy „ha nem lenne kereső, meg sem lehetne találni” (ha a nagyanyámnak kereke volna, gurulna). Az mindenesetre alapos indoklást igényel, ha úgy döntünk, hogy eltérünk az MTA javaslatától, és jó lenne tisztában lenni az OH. idevágó szempontjaival, mielőtt felülbíráljuk őket. Ádám ✉ 2007. szeptember 2., 11:55 (CEST)
thread_title: Helyesírás

message: Nem kábítószerterjesztés meg pénzmosás miatt buktatták meg és ítélték el. Egy korrektebb, nem USA-barát cikk erről a kalóz-akcióról:http://latin-amerika.hu/index.php/elemzesek-uj/2482-2014-12-24-23-53-33?fbclid=IwAR3kg2S44zzY9H9PRnFQE9UnNEY6qYlWO1UDA8rVwkOoxWWpkYLwbYmUR8M
thread_title:  Hazug ügy 

thread_title: Jegyzetek